alexandrainst/scandi-wiki huggingface dataset:
Heia Fotball

Heia Fotball er ein norsk podkast om fotball frå NRK P3 som hadde premiere 7. februar 2014. Podkasten består av programleiarane Sven Bisgaard Sundet og Tete Lidbom, med Lars Haugdal Andersen som produsent og bakmann. Eit portrettintervju av ein gjest utgjer hovuddelen av episoden, som varar i omtrent 90 minutt. Programmet har òg ei spalte om breiddefotball og innlemmingar i Heia Fotballs «Glory Hall».

Dei fyrste åra var podkasten spekka av ymse spalter, som opplesing av lyttarbrev i «Post og breve» og diskusjonar om fotballhendingar frå veka. Heia Fotball gjekk som eit eige radioprogram på P3 mellom 20. august 2016 og 2. juni 2018, og radioprogrammet tok over mange av desse spaltene - medan podkasten hovudsakleg vart eit meir tidlaust intervju med gjesten. 

For å setje fokus på breiddefotballen, lyfte fram eldsjelene og hylle dei som går og ser kampar nedover i divisjonane, har Heia Fotball fleire gongar vore på breiddeturar rundt om i Noreg. Der har dei besøkt klubbar, formidla historiar og publisert daglege podkastepisodar. I 2016 gjekk programleiarane 130 km frå Lerkendal til Guldbergaunet. I 2017 gjekk turen frå Steinkjer til Tromsø, og i 2018  var det innlands- og Sør-Noreg som fekk besøk, då ruta gjekk fra Trondheim til Mandal. 

I 2017 vart Heia Fotball nominert til Prix Radio i kategorien Årets Podkast.

I august 2019 starta Heia Fotball med «Aktuell Rapport», ein kortare podkastepisode på 15-20 minutter, publisert tidleg på måndagar. Han inneheldt prat om aktuelle fotballhendingar i frå helga og gav tips i Fantasy Premier League. Mellombels siste episode av «Aktuell Rapport» vart publisert 11. mai 2020.

Programleiarane bidrog under NRK1 sine direktesendingar frå Oslo under Fotball-VM i Brasil 2014 og redaksjonen rapporterte på podkast og mange sosiale plattformer frå EM i Frankrike i 2016.

Kjelder 

Denne artikkelen er basert på ei omsetjing av artikkelen «Heia Fotball» frå , den 17. september 2021.  

Podkasting
Radioprogram i NRK
Norske radioprogram
BBC Sessions 1969–1972 (Sampler)

BBC Sessions 1969–1972 (Sampler) er eit samlealbum av David Bowie, gjeve ut i 1996. Albumet er kjend for å ha ein annan versjon av «I'm Waiting for the Man» enn den versjonen som er på Bowie at the Beeb.

Innhald
Alle songar skrivne av David Bowie, utanom «Waiting For the Man» av Lou Reed.

Kjelder

Denne artikkelen bygger på «BBC Sessions 1969–1972 (Sampler)» frå ,  den 17. september 2021.  
 

BBC Radio-innspelingar
Samlealbum av David Bowie
Sampler-album
Samlealbum frå 1996
Konsertalbum av David Bowie
Konsertalbum frå 1996
Bernt Tunold

Bernt Wilhelm Tunold () var ein norsk målar og teiknar frå øya Selja i Nordfjord. Han er særleg kjend for sine motiv frå det gamle bondesamfunnet på Vestlandet.

Tunold var samtidig med Nikolai Astrup og kom tidvis i skuggen av [[sunnfjord[[ingen. Begge var ein del av krinsen rundt Olav og Frida Rusti i bladet Urdi. Dei var opptatt av det særnorske og meinte at kunstnarar har opphav i sitt heimlege landskap. Tunold reiste såleis ikkje utanlands, men til Vest- og Nord-Noreg. Han søkte å måle den gamle bondekulturen før den forsvann, og byggeskikken slik den var før den vart riven og skifta ut med nye element.

Tunold busette seg i Bergen og døydde der.

Kjelder
Norsk kunstnerleksikon 4

Norske målarar
Norske illustratørar
Folk frå Selje
Olav Løkse

Olav Løkse () var ein norsk filolog og skulemann frå Salangen.

Løkse vart cand.philol. i 1938 og arbeidde som lektor i den høgre allmennskulen i Kongsberg i tida 1939-45. Etter eitt år som lektor på Ullern i Oslo, var han frå 1946 rektor på Troms Offentlege Landsgymnas til 1980. Jamsides skreiv han artiklar og avhandlingar om kultur- og litteraturhistoriske emne.

Løkse døydde i Finnfjordbotn i Lenvik.

I eit langt lyrisk «Minneord» i Skolefokus nr 8, 1999, ytra Torstein Sausjord mellom anna:
«Så difor var i all di ferd i skule, lag og samfunnsliv
du alltid målmann,
av di du såg kor snøgt det er å verta talerøyr
for andre sine gamle, daude tankar,
når me det ikkje maktar
å bruke målet som i eige hjarta bankar.»

Kjelder
Troms Offentlege Landsgymnas:20.
Skolefokus 8/1999:56.

Norske skulefolk
Norske filologar
Målfolk
Folk frå Salangen
Folk frå Lenvik
NM i bordtennis 1972

Noregsmeisterskapen i bordtennis 1972 vart avvikla i Hetlandshallen i Stavanger helga 18. og 19. mars.

Karar

Single
Pål Guttormsen – Roy Heggelund 3 – 0

Dobbel
Roy Heggelund/Jens Monsen – Svenn Nordby/Johnny Schierning 3 – 0

Kvinner

Single
Bente Paulsen – Kari Mæhle 3 – 2

Dobbel
Bente Paulsen/Anne Schierning – Åslaug Hauge/Reidun Bysheim 3 – 2

Mix dobbel
Anne Schierning/Pål Guttormsen – Rigmor Sørensen/Knut Håvåg 3 – 2

Kjelder
Rogalands Avis 20. mars 1972

Noregsmeisterskap i 1972
Idrettstilskipingar i Rogaland
Zack Alford

Zachary «Zack» Alford er ein amerikansk trommeslagar, kjend som musikar i Saturday Night Live Band i tillegg til at han har spelt trommer for The B-52's, Bruce Springsteen, David Bowie og Tomoyasu Hotei. Alford vart henga inn av Danny Kortchmar for å spele trommer på Billy Joel-albumet River of Dreams. 

Alford spelte trommesløyfer, akustisk trommer og elektronisk perkusjon på Bowie-albuma Earthling i 1997 og Earthling in the City og LiveAndWell.com (1999); i tillegg til The Next Day i 2013 og The Next Day Extra. 

Alford spelte trommer og perkusjon på tre Bowie-turnear: Outside-turneen (september 1995 – februar 1996), Outside sommarfestivalturné (juni 1996 – juli 1996) og Earthling-turneen (juni 1997 – november 1997).

Kjelder

Denne artikkelen bygger på «Zack Alford» frå ,  den 18. september 2021. 
 oppgav desse kjeldene:

Bakgrunnsstoff

USA-amerikanske trommeslagarar
Saturday Night Live Band-medlemmar
Look at the Moon! (Live Phoenix Festival 97)

Look at the Moon! (Live Phoenix Festival 97) er eit konsertalbum av den engelske musikaren David Bowie, gjeve ut 12. februar 2021. 

Albumet inneheld ein konsert Bowie og bandet hans spelte den 20. juli 1997 under Earthling-turneen på Phoenixfestivalen i Long Marston i England.. Konserten vart gjeven ut på to avgrensa utgåver: som ein dobbel CD og som ein tredobbel LP. Konsertalbumet var det fjerde i ein serie på seks album som kom i plateboksen Brilliant Live Adventures. Look at the Moon! nådde 16. plassen på den britiske albumlista, og 92. plassen på albumlista i Irland.

Innhald

Medverkande
David Bowie  – vokal, gitar, alt- & barytonsaksofon
Reeves Gabrels  – gitar, korvokal
Gail Ann Dorsey  – bassgitar, vokal, klaverinstrument
Zack Alford – trommer, perkusjon 
Mike Garson  – klaverinstrument, korvokal

Kjelder

Konsertalbum frå 2021
Konsertalbum av David Bowie
Parlophone-album
ChangesNowBowie

ChangesNowBowie er eit album av den engelske musikaren David Bowie, gjeve ut 29. august 2020 i høve Record Store Day, på Parlophone. Albumet bestod av ni songar som vart spelt inn akustisk for radio og vart kringkasta av BBC i høve 50-årsdagen til Bowie den 8. januar 1997. 

Albumet vart produsert av Bowie sjølv i lag med Reeves Gabrels og Mark Plati. Albumet vart spelt inn i Looking Glass Studios i New York City i november 1996. 

Biletet på omslaget var eit svartkvittbilete av Bowie teken av fotografen Albert Watson i New York i 1996.

Innhald

Medverkande
 David Bowie - vokal
 Gail Ann Dorsey - bass, vokal
 Reeves Gabrels - gitar, vokal
 Mark Plati - klaverinstrument og programmering

Kjelder

Musikkalbum frå 2020
David Bowie-album
Parlophone-album
Emily Watson

Emily Margaret Watson () er ein britisk skodespelar. 
Ho byrja karrieren på scena og blei med i Royal Shakespeare Company i 1992. I 2002 opptredde ho i Twelfth Night og  Onkel Vanja ved  Donmar Warehouse, og blei nominert til Olivier Award for Best Actress sistnemnde. Ho blei kjend som filmskodespelar gjennom Lars von Trier sin film Breaking the Waves.

Watson er blitt Oscar-nominert i klassa beste kvinnelege hovudrolle to gonger: I 1996 for rolla som Bess McNeill i Breaking the Waves og i 1998 for rolla som Jacqueline du Pré i filmen Hillary and Jackie. Denne vann ho British Independent Film Award for Best Actress for. For rolla som Margaret Humphreys i Oranges and Sunshine (2010) blei ho nominert til AACTA Award for Best Actress in a Leading Role.

Andre filmar ho har vore med i er mellom anna The Boxer (1997), Angela's Ashes (1999), Gosford Park (2001), Punch-Drunk Love (2002), Red Dragon (2002), The Life and Death of Peter Sellers (2004), Corpse Bride (2005), Miss Potter (2006), Synecdoche, New York (2008), War Horse (2011), The Theory of Everything (2014), Kingsman: The Golden Circle (2017) og The Happy Prince (2018). For rolla si i HBO-serien Chernobyl blei ho nominert til ein Primetime Emmy Award og ein Golden Globe Award. Ho vann British Academy Television Award for Best Actress for rolla som Janet Leach i ITV-filmbiografien Appropriate Adult frå 2011, og blei nominert til International Emmy Award for Best Actress for BBC-miniserien Apple Tree Yard frå 2017.

I nyttårslista for 2015 blei Watson utnemnd til offiser (OBE) av Order of the British Empire.

Kjelder

Denne artikkelen bygger på «Emily Watson» frå , og «Emily Watson» frå  den 19. september 2021.

Bakgrunnsstoff

Folk frå London
Engelske skodespelarar
Quincy Douglas

Quincy Jonas Edward Samuel Douglas ( er ein norsk tidlegare sprintar frå Bergen, fødd i England. Han vart norsk meister på 400 meter ni gongar i tida 1996-2007 og vann ni NM-gull i 1000 meter stafett for Gular i perioden 1994-2007.

Aktiv
Quincy Douglas, som er ein yngre bror av Atle Douglas, spesialiserte seg på 400 meter. Han vart noregsmeister på distansen 1996-97, 1999-2001 og 2004-2007. Den 24. mai 1997 sletta han den tre år gamle noregsrekorden på 400 meter då han i Florø fekk notert 46,46 sekund, nøyaktig ein månad seinare forbetra han rekorden til 46,33 i Luzern. 29. mai 1999 flytta Douglas noregsrekorden til 46,19 i Florø. Vel ein månad seinare på Bislett stadion i Oslo sprang han i mål på tida 46,11 sekund, ein norsk rekord som vart ståande i 17 år.

Douglas var medlem i idrettslaget Gular. Åra 1994, 1997. 1999-2002, 2004, 2006-07 sprang   han tredje eller fjerde etappe for Gular-mannskapa som sigra i 1000 m stafett under NM i friidrett. Han var elles ein habil 200-meterløpar med personbeste på 21,01 sekund, oppnådd i 2000. På den distansen sanka han to NM-sølv og like mange NM-bronsar.

Kjelder

Rekordenes utvikling ved friidrett.no. 06.11.2015

Norske friidrettsutøvarar
Norske sprintarar
Noregsmeistrar i friidrett
The Deram Anthology 1966–1968

The Deram Anthology 1966–1968 er eit samlealbum av David Bowie, gjeve ut i 1997. Han inneheld det meste Bowie spelte inn for Deram Records, inkludert heile debutalbumet frå 1967 (spor 5-18), i kronologisk rekkjefølgje. Spor 24-27 vart miksa og spelte inn i 1969, etter at Bowie vart droppa av Deram Records og vart laga for promovideoen «Love You Till Tuesday», som vart laga for å skaffe Bowie ein ny plateavtale. Dermed hadde Deram opphavleg ingenting å gjere med desse spora. 

Plata var opphavleg tenkt som ei dobbeltplate med fleire spor som ikkje tidlegare var utgjeve, men Bowie la ned veto mot å ta med slikt materiale. Songane som Bowie skal ha lagt ned veto mot skal ha vore kalla «Pussy Cat», «Back to Where You've Never Been», «Funny Smile», «Bunny Thing», ein versjon av The Velvet Underground-songen «Waiting for the Man» og tyskspråklege versjonar av «Love You 'Till Tuesday» og «When I Live My Dream» (dei siste tre har vore mykje å sjå på piratkopiplater).
Ein lydbandkopi teken direkte frå masterlydbanda finst av songane «Funny Smile», «Bunny Thing» og «Pussy Cat» og er eigd av ein tidlegare tilsett av Decca Records, som arbeidde for selskapet på den tida då songane vart spelte inn. I 2019 vart desse opptaka lagt ut på auksjon av Omega Auctions.

Innhald
Alle songar skrivne av David Bowie.

Kjelder

Denne artikkelen bygger på «The Deram Anthology 1966–1968» frå ,  den 19. september 2021. 
 oppgav desse kjeldene:

Samlealbum av David Bowie
Samlealbum frå 1997
Deram Records-album
The Best of David Bowie 1969/1974

The Best of David Bowie 1969/1974 er eit samlealbum av den engelske musikaren David Bowie, utgjeve av EMI i 1997. Den amerikanske utgjevinga av albumet vart fjerna frå butikkane på grunn av fleire småfeil i tilskrivingar på plateomslaget. Det vart gjeve ut på ny på EMI-CAPITOL Entertainment Properties året etter (1998) i USA med nytt plateomslag og rett informasjon.  Dette albumet vart òg inkludert som den første plata av samlinga The Platinum Collection (2005/2006).

Albumet inneheld tre sjeldne spor. Desse er «John, I'm Only Dancing» (Sax version) – spelt inn under innspelinga av Aladdin Sane; «The Prettiest Star» (Marc Bolan stereoversjon) – den originale singelen frå 1970 med Marc Bolan på sologitar; og «All the Young Dudes (studioversjon)» – den originale studioutgåva til Bowie frå 1973.

Innhald
Alle songane skrivne av David Bowie, utanom der andre er nemnde.

Salslister

Salstrofé

Kjelder

Denne artikkelen bygger på «The Best of David Bowie 1969/1974» frå ,  den 19. september 2021. 
 oppgav desse kjeldene:

Album produserte av Ken Scott
Album produserte av David Bowie
Best of 1969 1974, The
Best of 1969 1974, The
EMI Records-album
Earthling in the City

Earthling in the City er ein EP av David Bowie med seks spor, distribuert av magasinet GQ i utgåva deira frå november 1997. Plata består av konsertopptak og  remiksar av songar frå Bowie-albuma Black Tie White Noise, Outside og Earthling.

Innhald

Kjelder

Denne artikkelen bygger på «Earthling in the City» frå ,  den 19. september 2021. 
 oppgav desse kjeldene:

Bakgrunnsstoff
Discogs

EP-ar frå 1997
David Bowie-EP-ar
The Best of David Bowie 1974/1979

The Best of David Bowie 1974/1979 er eit samlealbum av den engelske musikaren David Bowie, gjeve ut i 1998 på EMI. Han følgjer The Best of David Bowie 1969/1974 (1997) og inkluderer materiale gjeve ut mellom 1974–1979. Dette albumet var òg ein del av samlealbumet The Platinum Collection (2005/2006).

Innhald
Alle songane skrivne av David Bowie, utanom der andre er nemnde.

Salslister

Salstrofé

Kjelder

Denne artikkelen bygger på «The Best of David Bowie 1974/1979» frå ,  den 19. september 2021. 
 oppgav desse kjeldene:

Samlealbum av David Bowie
Samlealbum frå 1998
EMI Records-album
Luksus

Luksus (frå latin luxus) viser til noko som er særs flott, overdådig  eller ettertrakta. Det kan gjelda overdriven prakt, ein livsstil som er prega av nyting og overflod, eller tenester,  forbruk og materielle tilhøve som går ut over det som er rimeleg eller strengt nødvendig. Omgrepet kan omfatta luksusvarer som dyre bilar, klokker og andre kostbare og eksklusive forbruksartiklar i tillegg til luksuseigedommar og luksusvanar.

Det franske uttrykket de luxe kan brukast om luksus og det som er i særklasse.

Sjå òg
 Luksusvarer og -gode, produkt, artiklar og tenestar av typar og med kvalitetar som går utover kvardagsbehov
 Luksusforbruk, personleg forbruk av luksusvarer
 Luksusskatt eller luksusavgift, skatt og særavgift på luksusforbruk og -artiklar
 Luksusbil
 Luksusgode
 Luksushotell
 Luksusfellen, eit forbrukarretta reality- og livsstilsprogram på TV3 etter mønster frå amerikanske Luxury trap
 Prangande forbruk
 Rikdom
 Sløsing

Kjelder 

Denne artikkelen bygger på «Luksus» frå ,  den 19. september 2021.

Bakgrunnsstoff

Livsstil
Rikdom
Status
Hypotermi

Hypotermi er ein tilstand der kroppstemperaturen er nedsett. Hjå menneske reknar ein med at dei er hypoterme når kjernetemperaturen til kroppen er under 35 °C. Dette kan vera skadeleg for kroppen, men kan i nokre tilfelle også vera gunstig. Ein del dyr går inn i ein søvnaktig eller dvaletilstand ved hypotermi. Desse dyra kan kontrollera kroppstemperaturen slik at han berre er litt høgare enn temperaturen rundt dei, og kan koma raskt ut av tilstanden utan å ta skade.
Nedkjøling blir òg brukt ein del innan medisin.

Kjelder

Fysiologi
Walter Crane

Walter Crane () var ein engelsk biletkunstnar og illustratør. Han laga måleri, illustrasjonar, barnebøker, keramiske fliser og ulike typer dekorativ kunst. Walter Crane var sosialist og var aktiv i arts and crafts-rørsla. 

Walter Crane er rekna som den mest produktive og innverknadsrike barnebokillustratøren i sin generasjon saman med Randolph Caldecott og Kate Greenaway. Illustrasjonane hans var vakre, fargerike og detaljerte i den samtidige dekorative og romantiske stilen. Motiva var ofte figurar, gjerne med historiske draktar, i tillegg til plantar og dyr.

Galleri

Kjelder 

Denne artikkelen bygger på «Walter Crane» frå ,  den 19. september 2021.

Bakgrunnsstoff 

Britiske illustratørar
Folk frå Liverpool
Noshi

er ein type seremoniell, lukkebringande pynt ein kan gje saman med ei gåve i japansk kultur. Dette er eit papirstykke bretta rundt eit flatt stykke tørka øyresnigel eller eit anna papirstykke som symboliserer dette. I nyare tid kan konvoluttar ha bilde av noshi trykte på seg. Ein finn ofte noshi saman med mizuhiki, farga og fint knytte band.

Ordet

Kjelder

Bakgrunnsstoff 

 Japanese traditional envelopes: Noshi
 The History of Origami: Noshi
 Noshi ved Origami Resource Center

Japanske ord og uttrykk
Papirkunst
Origami
Something in the Air (Live Paris 99)

Something in the Air (Live Paris 99) er eit konsertalbum av David Bowie, gjeve ut digitalt 14. august 2020 på Parlophone og 12. mars 2021 på CD og vinyl. 

Konserten er eit opptak frå Élysée Montmartre i Paris i Frankrike frå 14. oktober 1999 under Hours-turneen til Bowie. Konsertopptaka av «Thursday's Child», «Survive» og «Seven» var tidlegare gjevne ut som B-sider til singelen «Survive» i 2000. Something in the Air nådde 16. plassen på den britiske albumlista.

Innhald

Medverkande
David Bowie : vokal, akustisk gitar
Reeves Gabrels : sologitar, berre 23. august 1999
Page Hamilton : solo- og rytmegitar, etter 9. oktober
Mark Plati : rytmegitar, akustisk gitar, bassgitar, korvokal, musikalsk leiar
Gail Ann Dorsey : bassgitar, rytmegitar, korvokal
Sterling Campbell : trommer, perkusjon
Mike Garson : klaverinstrument, piano
Holly Palmer : korvokal, perkusjon
Emm Gryner : korvokal

Kjelder

Konsertalbum av David Bowie
Konsertalbum frå 2020
Parlophone-album
David Bowie At The Kit Kat Klub (Live New York 99)

David Bowie at the Kit Kat Klub (Live New York 99) er eit konsertalbum av David Bowie gjeve ut 2. april 2021 på Parlophone. 

Konsertopptaket er henta frå den vesle Kit Kat Klub i New York City i november 1999, der publikum var spesielt inviterte og billettvinnarar. Konserten vart òg filma og sendt på Internett ein månad seinare, og det kom òg sidan ein promo-CD med tolv songar frå konserten. Det er denne promo-CD-en frå seint 1999 eller tidleg 2000 som vart gjeven ut i 2021.  Albumet nådde 20. plassen på albumlista i Storbritannia og 93. plassen på albumlista i Irland.

Songane som vart framførte på konserten, men som ikkje kom med på albumet var «Drive-In Saturday», «Cracked Actor», «Ashes to Ashes», «Repetition» og «Rebel Rebel».

Innhald

Medverkande
David Bowie : vokal, akustisk gitar
Reeves Gabrels : sologitar, berre 23. august 1999
Page Hamilton : solo- og rytmegitar, etter 9. oktober
Mark Plati : rytmegitar, akustisk gitar, bassgitar, korvokal, musikalsk leiar
Gail Ann Dorsey : bassgitar, rytmegitar, korvokal
Sterling Campbell : trommer, perkusjon
Mike Garson : klaverinstrument, piano
Holly Palmer : korvokal, perkusjon
Emm Gryner : korvokal

Kjelder

Konsertalbum av David Bowie
Konsertalbum frå 2021
Parlophone-album
Friidrettsutøvaren Tom Erik Olsen

Tom Erik Olsen () er ein norsk tidlegare friidrettsutøvar frå Kløfta i Akershus. Han vart i tida 1995-2004 noregsmeister fire gongar på 110 meter hekk, tre gongar i stavhopp og ein gong i lengdehopp.

Aktiv
Olsen var ein allsidig friidrettsutøvar. Han deltok i tikamp og i spesialøvingane 100 meter, 110 meter hekk, stavhopp og lengdehopp. Høgst nivå nådde han i stavhopp, der han hoppa 5,60 meter i Oslo den 25. juli 2002. Åra 2000, 2002, 2004 vart han norsk meister i stavhopp, tok i alt 5 (3-1-1) NM-medaljar i øvinga. Flest NM-medaljar (4-3-2) henta han på korthekken, meister i 1998-2000 og 2003. Sommaren 2000 sette han personbeste i 110 m hekk med 14,00 sekund. I 1999 vart han noregsmeister i lengdehopp, same året som han presterte livsbeste i lengde med 7,57 meter og på 100 meter med 10,62 sekund. Begge desse bestenoteringane oppnådde han i eit tikampstemne i spanske Alhama de Murcia. Same staden i juni 2000 sanka han 7600 poeng i sitt livs beste mangekamp.

Olsen var medlem 1992-95 i Ullensaker/Kisa, 1996-2000 i SK Vidar og frå 2001 i Norna-Salhus.

Kjelder

friidrett.no

Norske friidrettsutøvarar
Norske hekkeløparar
Norske sprintarar
Norske lengdehopparar
Norske stavhopparar
Norske mangekjemparar
Noregsmeistrar i friidrett
Folk frå Ullensaker
NM i badminton 1972

Noregsmeisterskapen i badminton 1972 vart avvikla i Idrettshallen i Bergen. Finalane gjekk føre seg sundag 26. og måndag 27. mars.

Karar

Single
Knut Engebretsen – Hans Sperre 2 – 0

Dobbel
Knut Engebretsen/Pål Øian – Jan Holtnæs/Gunnar Dæhlin 2 – 0

Kvinner

Single
Elisabeth Sommerfeldt – Kine Engebretsen 2 – 1 (11-7 i siste sett)

Dobbel
Berit Hagtvedt/Kjersti Haakonsen – Elisabeth Sommerfeldt/Bodil Bugge 2 – 1

Mix dobbel
Elisabeth Sommerfeldt/Pål Øian – Karin Andersen/Tor Aksel Johansen 2 – 0

Kjelder
Sandefjords Blad 27. mars 1972
Sandefjords Blad 28. mars 1972

Noregsmeisterskap i badminton
Noregsmeisterskap i 1972
Idrettstilskipingar i Vestland
Idrett i Bergen
Turid Kristensen

Turid Kristensen () er ein norsk politikar, busett i Lørenskog. Ho har representert Akershus fylke/valkrins og partiet Høgre på Stortinget sidan 2017. Perioden 2017-21 var ho medlem i Utdannings- og forskningskomitéen.

Kristensen var medlem i Lørenskog kommunestyre frå 2003 til 2019.

Kjelder

Stortingsbiografi

Bakgrunnsstoff 
 

Stortingsrepresentantar for Akershus
Stortingsrepresentantar frå Høgre
Stortingsrepresentantar 2017-2021
Stortingsrepresentantar 2021-2025
Høgrepolitikarar i Akershus
Lokalpolitikarar i Lørenskog
Tuva Moflag

Eli Tuva Moflag () er ein norsk politikar frå Ski i Akershus. Ho har sidan 2017 vore stortingsrepresentant for Akershus fylke/valkrins og Arbeidarpartiet.

Moflag var frå oktober 2015 til oktober 2017 ordførar i Ski kommune. Frå 1. oktober 2017 representerte ho Arbeidarpartiet på Stortinget, der ho perioden 2017-21 var medlem i Helse- og omsorgskomiteen.

Kjelder

Stortingsbiografi

Bakgrunnsstoff 
 

Stortingsrepresentantar for Akershus
Stortingsrepresentantar frå Ap
Stortingsrepresentantar 2017-2021
Stortingsrepresentantar 2021-2025
Ordførarar i Ski
Ap-ordførarar i Akershus
Folk frå Ski
All Saints av David Bowie

All Saints er namnet på to ulike samlealbum med instrumentalar av den engelske musikaren David Bowie, først gjeve ut privat i 1993 og så kommersielt i 2001 på Virgin/EMI. Ingen av versjonane av All Saints er ei komplett samling av instrumentalane til Bowie. 

Den første All Saints-samlinga var ei dobbelplate som Bowie gav til vener og familie i julegåve i 1993, og det vart berre laga 150 eksemplar. Fordi denne er så sjeldan er han eit særs ettertrakta samlarobjekt.

I 2001 kom det andre albumet ut, kalla All Saints: Collected Instrumentals 1977–1999. For denne utgjevinga vart alle spora som opphavleg var på Black Tie White Noise (1993) («Pallas Athena», «The Wedding», «Looking for Lester»), og «South Horizon» frå The Buddha of Suburbia (1993), droppa, medan «Brilliant Adventure» frå Hours (1999) og singelen «Crystal Japan» (1980) vart lagt til.

Innhald
Alle instrumentalar skrivne av David Bowie, utanom der andre er nemnde.

Kjelder 

Denne artikkelen bygger på «All Saints (David Bowie album)» frå ,  den 20. september 2021. 
 oppgav desse kjeldene:

Samlealbum frå 1993
Samlealbum frå 2001
Album produserte av David Bowie
Album produserte av Tony Visconti
Samlealbum av David Bowie
Virgin Records-album
EMI Records-album